1950
אירועים

ינואר
6 בינואר – אנגליה מכירה בעצמאותה של הרפובליקה העממית של סין
16 בינואר – בלגיה, לוקסמבורג והולנד מכירות במדינת ישראל
23 בינואר – הכנסת מקבלת את "הצהרת ירושלים", הקובעת כי בהמשך להחלטה מ-13 בדצמבר 1949 על העברת מוסדות השלטון לירושלים, הכנסת קוראת להחיש את בניית קריית הממשלה
26 בינואר – הרפובליקה ההודית נולדת עם כניסתה לתוקף של החוקה החדשה. הודו היא הדמוקרטיה המאוכלסת ביותר בעולם
31 בינואר – הארי טרומן, נשיא ארצות הברית, מכריז על תוכנית לפיתוח פצצת מימן
פברואר
6 בפברואר – שלג 1950 בישראל – שלג יורד ברוב חלקי ארץ ישראל, כולל בחיפה, תל אביב, נתניה, פתח תקווה והנגב
8 בפברואר – במזרח גרמניה מוקם השטאזי
12 בפברואר – נוסד איגוד השידור האירופי
14 בפברואר – סין וברית המועצות חותמות על אמנה להגנה הדדית
15 בפברואר – ברית המועצות וסין חותמות על הסכם הגנה הדדי
28 בפברואר – מוקם מושב גמזו
28 בפברואר – נחנך שדה התעופה באילת
מרץ
8 במרץ – ברית המועצות מכריזה שיש לה פצצת אטום
13 במרץ – הכנסת מעבירה את ישיבותיה לבית פרומין, שישמש אותה במשך 16 השנים הבאות
17 במרץ – חוקרים מאוניברסיטת ברקלי בקליפורניה מכריזים על יצירת היסוד הכימי מספר 98, לו הם קוראים קליפורניום
26 במרץ – עצמותיה של הצנחנית חנה סנש מובאות לקבורה בהר הרצל בירושלים
מאי
1 במאי – גואם מוכרזת כשטח תלוי במסגרת ארצות הברית
9 במאי – שר החוץ הצרפתי רובר שומאן מזמין את גרמניה לנהל במשותף את משק הפחם והפלדה שלהם
16 במאי – ישראל וצ'ילה מכוננות יחסים דיפלומטיים
יוני
13 ביוני – הכנסת מקבלת את החלטת הררי
17 ביוני – השתלת הכבד הראשונה בעולם מתבצעת על ידי ד"ר ריצ'רד לאולר בשיקגו
24 ביוני – ברזיל מנצחת את מקסיקו בתוצאה 4–0 במשחק הפתיחה של מונדיאל 1950
25 ביוני – חברת התעופה הישראלית אל על מתחילה לפעול
25 ביוני – מלחמת קוריאה פורצת
28 ביוני – מלחמת קוריאה: סיאול נכבשת על ידי חיילי קוריאה הצפונית
יולי
4 ביולי – השידור הראשון של רדיו אירופה החופשית
5 ביולי – חוק השבות מתקבל בכנסת
5 ביולי – מלחמת קוריאה: כוח המשימה סמית – הקרב הראשון בין כוחות ארצות הברית לכוחות קוריאה הצפונית
7 ביולי – מועצת הביטחון של האו"ם מייסדת את "פיקוד האומות המאוחדות" כדי להילחם נגד צפון קוריאה
16 ביולי – במשחק המכריע על הזכייה במונדיאל 1950, שנערך באצטדיון מרקנה בריו דה ז'ניירו, מנצחת אורוגוואי את ברזיל בתוצאה 2 – 1
ספטמבר
24 בספטמבר – גלי צה"ל מתחילה את שידוריה
אוקטובר
1 באוקטובר – חיילי דרום קוריאה חוצים את קו הרוחב ה 38 לתוך צפון קוריאה
7 באוקטובר – צבא השחרור העממי פולש לתוך שטח טיבט ומתחיל את ההשתלטות הסינית על טיבט
7 באוקטובר – כוחות ארצות הברית פולשים לקוריאה בחצותם את קו-הרוחב 38
נובמבר
1 בנובמבר – דוד בן-גוריון מציג את ממשלת ישראל השנייה בפני הכנסת
1 בנובמבר – לאומנים פורטוריקנים מנסים להתנקש בחייו של נשיא ארצות הברית הארי טרומן בבלייר האוז
3 בנובמבר – הוקמה להקת הנח"ל
8 בנובמבר – קרב האוויר הראשון בהיסטוריה בין שני מטוסי סילון: מטוס F-80 אמריקאי מפיל שני מטוסי מיג-15 של קוריאה הצפונית, במהלך מלחמת קוריאה
11 בנובמבר – אגודת מאטאשין, הנחשבת לארגון ההומוסקסואלים הראשון בארצות הברית, מתכנסת לראשונה
25 בנובמבר – סין מתחילה ליטול חלק פעיל במלחמת קוריאה, ושולחת כוחות שנלחמים לצד הצפון
25 בנובמבר – מדינת ישראל מכריזה על הקמת ארגון הבונדס
29 בנובמבר – מלחמת קוריאה: כוחות קוריאה הצפונית וסין מאלצים את כוחות האו"ם לסגת בבהילות מקוריאה הצפונית
דצמבר
10 בדצמבר – ראלף באנץ' מקבל פרס נובל לשלום על מאמצי התיווך שלו בין ישראל למדינות ערב, והופך לאדם השחור הראשון הזוכה בפרס זה
12 בדצמבר – עם מות בעלה, פאולה אקרמן ממלאת את מקומו כרב הקהילה במרידיאן, מיסיסיפי, והופכת לאישה הראשונה (בארצות הברית) שמכהנת כרב
14 בדצמבר – נוסדה נציבות האו"ם לפליטים, מתוקף החלטה של עצרת האו"ם